open-index/open-wikipedia-markdown huggingface dataset:
Love King

**Love King** on R&B-laulaja The-Dreamin kolmas studioalbumi, joka julkaistiin 29. kesäkuuta 2010. Sen julkaisivat yhteistyössä Radio Killa ja Def Jam.

## Taustaa
Albumi piti julkaista alun perin joulukuussa 2009. Julkaisu kuitenkin siirrettiin vuodelle 2010 The-Dreamin henkilökohtaisten syiden takia. Aluksi sen julkaisu siirrettiin toukokuulle ja lopuksi kesäkuulle, jolloin se lopulta julkaistiin.

Albumin ensimmäinen single "Love King" julkaistiin 17. helmikuuta 2010 Def Jam -levy-yhtiön sivuilla. 16. maaliskuuta 2010 se julkaistiin kaupallisesti sijoittuen Yhdysvaltain Hot R&B/Hip-Hop Songs -listan 37. sijalle. Toinen single "Make Up Bag" kuultiin ensimmäistä kertaa radiossa 11. toukokuuta 2010. Kaupallisesti se julkaistiin 8. kesäkuuta 2010 ja se sijoittui Hot R&B/Hip-Hop Songs -listalla hieman edeltäjäänsä paremmin sijalle 33. Singlellä myös vierailee koko albumin ainut vierailija T.I..

## Kappaleet
# 
# 
# 
# 
# 
# 
# 
# 
# 
# 
# 
# 

### Bonuskappaleet
#
#
#
#
#

## Listasijoitukset

## Lähteet
Kahal Shalomin synagoga

**Kahal Shalomin synagoga** (, ) on sefardijuutalainen synagoga Ródoksen kaupungissa Ródoksen saarella Kreikassa. Vuonna 1577 rakennettu synagoga on Kreikan vanhin edelleen käytössä oleva. Se sijaitsee Ródoksen vanhankaupungin alueella.

## Historia

Osmanien valtakunnan aikaan Ródoksen juutalaiset vaurastuivat ja monia muualta karkotettuja sefardijuutalaisia asettui Ródoksen kaupunkiin, minne rakennettiin yhteensä kuusi synagogaa. Kahal Shalom oli niistä ainoa, joka selvisi toisen maailmansodan pommituksista.

## Lähteet

## Aiheesta muualla

* Ródoksen juutalaisyhteisön sivut 
* United States Holocaust Memorial Museumin lyhyt esitys Ródoksen juutalaisten historiasta
Tommi Pikkarainen

**Tommi Pikkarainen** (s. 6. joulukuuta 1969 Kokkola) on suomalainen jalkapallovalmentaja ja uransa lopettanut pelaaja.

## Ura

Keskuspuolustajana pelannut Pikkarainen esiintyi Suomen korkeimmalla sarjatasolla Veikkausliigassa yhteensä 39 ottelussa Kokkolan Pallo-Veikoissa kaudella 1990 ja Porin Pallo-Tovereissa kaudella 1991. Hän pelasi myös Ykköstä KPV:ssä ja Pallo-Iiroissa sekä Ruotsin 2. divisioonaa Husqvarna FF:ssä. Pikkaraisen pelaajaura huipputasolla päättyi polvivammaan 24-vuotiaana.

Pikkarainen on suorittanut Jalkapallovalmentajakoulun. Valmentajaurallaan hän on toiminut päävalmentajana muun muassa VG-62:ssa, PIF:ssä ja Salon Palloilijoissa sekä apulaisvalmentajana Interissä ja Jarossa. Jälkimmäisessä hän toimi myös junioripäällikkönä. Liigajoukkueen päävalmentajaksi Pikkarainen nimitettiin ensimmäistä kertaa lokakuussa 2009, kun hän teki Vaasan Palloseuran kanssa kaudet 2010–2011 kattaneen sopimuksen. VPS sijoittui Pikkaraisen johdolla liigan kymmenenneksi kaudella 2010, mutta seuraavalla kaudella hän ja seura purkivat sopimuksensa ennenaikaisesti heinäkuussa 2011 joukkueen ajauduttua yhdeksän ottelun voitottomaan putkeen. Päävalmentajaksi siirtyi Pikkaraisen apulaisvalmentajana toiminut Petri Vuorinen.

Pikkarainen valittiin Turun Palloseuran uudeksi päävalmentajaksi marraskuussa 2018. TPS irtisanoi Pikkaraisen heinäkuussa 2020.

## Lähteet
Veni Vidi Vici (albumi)

**Veni Vidi Vici** on Imperion debyyttialbumi, joka on julkaistu vuonna 1995. Albumilta löytyvät muun muassa kappaleet *"Nostra Culpa"* ja *"Amor Infinitus"*.

## Kappaleet
# "Introductio" – 1:30
# "Nostra Culpa" – 4:07
# "Veni Vidi Vici" – 4:42
# "Exodus" – 4:00
# "Agnus Dei (Conquest of Space)" – 1:02
# "Amor Infinitus (Don't Fade Away)" – 4:53
# "Phantasia (Fantasy Beats Reality)" – 3:50
# "Octopus" – 4:40
# "Luna Noctis (A Promise of Eternity)" – 4:15
# "Manuela & Michael ID" – 0:20
# "Quo Vadis" – 5:40
# "Finis" – 1:00
# "Samples of Imperio" – 2:00
Alberto Núñez Feijóo

**Alberto Núñez Feijóo** (s. 10. syyskuuta 1961 Orense, Espanja) on espanjalainen kansanpuolueen (*Partido Popular*) poliitikko ja puolueen puheenjohtaja 2022 lähtien. Hän on toiminut Galician aluehallinnon johtajana (gal. *presidente da Xunta de Galicia*, esp. *presidente de la Junta de Galicia*) 2009–2022 ja Galician kansanpuolueen puheenjohtajana 2006–2022. 

Núñez Feijóo on suorittanut oikeustieteen tutkinnon Santiago de Compostelan yliopistossa.

## Lähteet

 
## Aiheesta muualla
* Galician aluehallinnon verkkosivu.
Eino Haavisto

**Eino Haavisto** (22. maaliskuuta 1907 Pori – 8. joulukuuta 1989 Helsinki) oli suomalainen näyttelijä.

Haavisto näytteli lähinnä teattereissa, muun muassa Porin ja Tampereen teattereissa. Hän toimi Kouvolan Teatterin johtajana vuodet 1960–1963. Hän asui ja työskenteli Yhdysvalloissa ainakin kolmeen eri otteeseen: 1940- ja 1950-lukujen lopulla ja vuodesta 1963 lähtien. 

Haavisto näytteli urallaan kuudessa suomalaisessa elokuvassa. Hänen ensimmäinen ja ehkä merkittävin elokuvaroolinsa oli Juuso Rantalan osa elokuvassa *[[Paimen, piika ja emäntä]]* (1938). Hänen aktiivisin elokuvakautensa sijoittui 1940-luvulle. Viimeinen elokuva oli *[[Aurinkotuuli (elokuva)|Aurinkotuuli]]* (1980).

Haavisto kuoli 82-vuotiaana vuonna 1989.

## Filmografia

* *[[Paimen, piika ja emäntä (elokuva)|Paimen, piika ja emäntä]]* (1938)
* *[[Varuskunnan "pikku" morsian]]* (1943)
* *[[Varjoja Kannaksella]]* (1943)
* *[[Sellaisena kuin sinä minut halusit]]* (1944)
* *[[Kaikkien naisten monni]]* (1952)
* *[[Aurinkotuuli (elokuva)|Aurinkotuuli]]* (1980)

## Lähteet
Jori Turja

**Jori Turja** (s. 12. tammikuuta 1960 Lapua) suomalainen ravivalmentaja, joka on vaikuttanut pitkään Italiassa. Hänen valmentamistaan hevosista Varenne voitti vuosina 2001 ja 2002 Euroopan arvostetuimmat ravikilpailut, Prix d'Amériquen, Elitloppetin ja Lotterian.

Jori Turjan tytär Susanna Turja valittiin vuoden 2010 Miss Suomi -kilpailussa toiseksi perintöprinsessaksi ja lehdistön ihannetytöksi.

## Lähteet
Kallithéa (Ródos)

**Kallithéa** (; virallisesti Δημοτική Ενότητα Καλλιθέας, *Dimotikí Enótita Kallithéas*) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 9&nbsp;364 (vuonna 2011).

Kallithéassa, kuusi kilometriä Ródoksen kaupungista etelään, sijaitsee Thérmes Kallithéas -kylpylä. Kylpylä rakennettiin italialaiskaudella, vuosina 1928–1929. Kylpylä tunnetaan parantavista vesistään, jotka tunnettiin jo antiikin aikana. Myös osmanit lomailivat nykyisen kylpylän alueella. Thérmes Kallithéaksesta etelään sijaitsee Falirákin kylä, jossa on noin kuusi kilometriä pitkä hiekkaranta ja vesipuisto. Sisämaassa sijaitsevassa Koskinoún kylässä on perinteisiä rodoslaisia taloja 1600- ja 1700-luvuilta.

Kallithéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kámeiroksen, Líndoksen, Nótia Ródoksen ja Petaloúdesin kanssa. Kunnan kuntakeskus oli Kalythiés.

## Kunnallisyksikön osat

Kallithéan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δημοτική Ενότητα Καλλιθέας. Δήμος Ρόδου. Kallithéan kunnallisyksikön verkkosivu.
HMS Viceroy

**HMS Viceroy** (viirinumerot D91 ja L21) oli Britannian kuninkaallisen laivaston Thornycroftin V-luokan hävittäjä, joka palveli ensimmäisen maailmansodan lopulla ja toisessa maailmansodassa.

## Valmistus

Alus tilattiin elokuussa 1916 osana vuosien 1916-1917 laivasto-ohjelman 9. tilausta John I. Thornycroft and Companyltä Woolstonista, missä köli laskettiin vielä saman vuoden lopulla 12. joulukuuta. Alus laskettiin vesille 17. marraskuuta 1917 ja valmistui 14. tammikuuta 1918. 

## Palvelus
Vastaanottotestien päätyttyä alus liitettiin Atlantin laivaston 2. hävittäjälaivueeseen, jonka mukana  alus siirtyi Välimeren laivastoon. Alus siirrettiin reserviin sodanjälkeisten säästötoimien seurauksena. Vuonna 1939 alus päätettiin muuttaa saattajaksi niin sanotun WAIR-ohjelman puitteissa, mutta muutostyöt aloitettiin vasta 1940.

Alus myytiin romutettavaksi 1948.

## Lähteet
*
*
*
*
*
*

### Viitteet

## Aiheesta muualla
*Itämeren purjehdus 1921
HMS Viscount

**HMS Viscount** (viirinumero D92) oli Britannian kuninkaallisen laivaston Thornycroftin V-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin vuosien 1916-1917 laivasto-ohjelman 9. tilauksessa John I. Thornycroft and Companyltä Woolstonista, missä köli laskettiin 20. joulukuuta 1916. Alus laskettiin vesille 29. joulukuuta 1917 ja valmistui 4. maaliskuuta 1918.

## Palvelus
Ensimmäisen maailmansodan päätyttyä alus oli Atlantin ja Välimeren laivastoissa ennen siirtoa kotivesille. Alus liitettiin 1938 Portlandiin sijoitettuun 6. sukellusvenelaivueeseen.

Alus myytiin romutettavaksi kesäkuussa 20. maaliskuuta 1945.

## Lähteet
*
*
*
*
*
*

### Viitteet

## Aiheesta muualla
*Itämeren purjehdus 1921
Mustaselkäaranen

**Mustaselkäaranen** (*Touit batavicus*) on eteläamerikkalainen papukaija. Lajin aiempi nimi on **kirjoaranen** (*Touit* *batavica*), nykyisen nimensä se sai vuonna 2006. Sillä ei ole alalajeja.

Sen elinympäristö käsittää mantereen pohjoisosaa Venezuelasta Trinidad ja Tobagoon, Guyanaan, Surinameen, Ranskan Guyanaan ja Brasilian pohjoisrajalle. Sen holotyypin kuvaili Pieter Boddaert Venezuelasta 1783.

## Ulkonäkö
Mustaselkäaranen on noin 14 senttimetriä pitkä nokasta lyhyehkön pyrstön kärkeen ja se painaa noin 60-70 grammaa.

Sillä on nimensä mukaisesti musta selkä, jota kirjavoivat keltaiset ja siniset kuviot. Pää on keltaisen vihretävä ja vatsapuoli hieman turkoosiin taittava vihreä. Englannin kielistä nimeä Lilac-tailed parrotlet kuvaa lajin lilan/violetin värinen pyrstö, jossa jokaisessa sulassa on musta kärkikuvio.

Sukupuolet ovat samannäköiset. Nuoret ovat samannäköisiä kuin aikuiset.

## Lähteet
Nokiselkäaranen

**Nokiselkäaranen** (*Touit melanonotus*) on Itä-Brasilian kotoperäinen papukaija. Sen aiempi suomenkielinen lajinimi oli **tumma-aranen**.

Sen elinympäristö käsittää Bahian, Rio de Janeiron ja São Paulon. Sen holotyypin kuvaili Maximilian zu Wied-Neuwied Brasiliasta 1820. Sillä ei ole alalajeja nimilajia lukuunottamatta.

## Ulkonäkö
Nokiselkäaranen on noin 15 senttimetriä pitkä.

Se on suurimmaksi osaksi vihreä papukaijalintu. Vatsapuoli on hieman vaaleampi, harmaanturkoosin sävyttämä. Siivet ovat osin mustat tai tumman harmaat, niissä on kuitenkin suuri vihreä laikku. Sukupuolet saman näköiset.

## Lähteet
Olkainaranen

**Olkainaranen** (*Touit surdus*) on Brasilian itä- ja koillisosissa kotoperäisenä esiintyvä papukaijalaji. Heinrich Kuhl kuvaili sen holotyypin Brasiliasta vuonna 1820.

## Ulkonäkö
Olkainaranen on noin 16 senttimetriä pitkä nokasta pyrstön kärkeen ja painaa oletettavasti noin 60-70 grammaa.

Olkainaranen on suurimmaksi osaksi vihreä lintu. Sillä on nimensä mukaan ruskea, pitkittäinen laikku siipensä päällä. Kasvoillaan sillä on kellertävää väriä. Pyrstö näyttää suljettuna vihreältä, mutta levitettynä se paljastuu olevan suurimmaksi osaksi oranssinkeltainen.

## Levinneisyys, elinympäristö ja uhanalaisuus
Olkainarasia esiintyy Koillis-Brasiliassa (Paraíba, Pernambuco, Alagoas ja Sergipe) sekä Kaakkois-Brasiliassa Bahiasta etelään Rio de Janeiroon. 2000-luvulla tehdyt tutkimukset ovat osoittaneet sen olevan yksi yleisimmistä metsäpapukaijoista Alagoasin atlanttisessa metsässä ja Muricin ekologisella asemalla, missä niitä elää 50-100 yksilön populaatio. Kaikkiaan lintuja on alle 10&nbsp;000, ja ne elävät pirstaloituuneina alle tuhannen linnun populaatioiksi.

Kansainvälinen luonnonsuojeluliitto on arvioinut olkainarasen vuodesta 2004 alkaen vaarantuneeksi lajiksi. Sitä ennen se luokiteltiin kymmenen vuoden ajan erittäin uhanalaiseksi. Uhanalaisuuden suurin syy on populaation pieni koko ja elinalueiden metsäkato.

Olkainaranen viihtyy ikivihreissä metsissä alangoilla ja niiden viereisillä vuoristorinteillä, myös varttuneissa talousmetsissä. Ryhmien on havaittu liikkuvan pitkiäkin matkoja metsikköjen välillä, jopa kaupunkialueiden yli. Ainakin Rio de Janeirossa se saattaa muuttaa vuodenaikojen mukaan sinne missä sopivaa ravintoa kypsyy.

## Lähteet
Meiltä puuttuu kaikki

**Meiltä puuttuu kaikki** on rap-yhtye Kemmurun kolmas pitkäsoitto. Monsp Records julkaisi albumin 12. toukokuuta 2010.

*Meiltä puuttuu kaikki* nousi ilmestymisviikollaan (20/2010) Suomen virallisen listan sijalle 13. Albumi pysyi listalla yhteensä kaksi viikkoa.

## Taustatietoa
Albumilta julkaistiin kaksi näytekappaletta, "Humehii" (mukana Dxxxa D ja "Pittää se". Kappaleesta "Äiti äiti" on lisäksi kuvattu musiikkivideo. Kemmuru lisäsi albumin toukokuun lopulla ilmaisladattavaksi kotisivuilleen. Kun albumin lataa, arpoo generointi jokaiselle lataajalle oman version. Jodarok, yksi Kemmurun jäsenistä, kertoi asiasta seuraavasti:

Kemmurun toinen MC ja tuottaja Aksim sanoi seuraavasti:

Internetissä julkaistiin myös ilmaisladattavaksi "Lataa lataa" -niminen bonuskappale, jolla vierailee rap-artisti Opaali.

Albumista julkaistiin vinyyliversio 30. toukokuuta 2014.

## Kappaleet
# 
# 
# 
# 
# 
# 
# 
# 
# 
# 

## Biitit
* Aksim & Super Janne: 1, 9
* Aksim: 2, 3, 4, 6, 8
* Koira & Rolf Santana: 5
* Aksim & Pianomies: 7

## Samplet
* "Tikiksen Prince" sisältää samplen The Isley Brothersin kappaleesta "Ballad For The Fallen Soldier"

## Arvostelut
* Helsingin Sanomat: 
* Rumba: 
* Soundi: 

## Lähteet

## Aiheesta muualla
* "Äiti äiti" -musiikkivideo YouTubessa
* Albumin arvostelu Desibeli -sivustolla 
* Albumin arvostelu Helsingin Sanomien sivustolla 
* Albumin arvostelu Redrum-187 -sivustolla 
* Albumin arvostelu Rumba -sivustolla 
* Albumin arvostelu Tuoreet Platat -sivustolla
Himantoglossum robertianum

***Himantoglossum robertianum*** on kämmekkälaji, joka kasvaa harvinaisena Välimeren rantavaltioissa, mutta Kreikalle kuuluvalla Rodoksen saarella se on melko yleinen. Se kukkii joulukuusta varhaiskevääseen näyttävin valkoisin, vaaleanpunaisin tai violetinsävyisin kukin. Kukkavarsi on 25–60 cm, joskus jopa metrin pitkä. Lehdet ovat sileälaitaiset, noin 30 cm pitkät. Kasvi kasvaa aurinkoisilla paikoilla kalkkipitoisessa maassa.

## Lähteet

## Aiheesta muualla
* 
* 
*
Kensu

**Kensu** (tyyliteltynä **KENSU**) on jyväskyläläinen urheiluseura, jonka lajeja ovat pikaluistelu, rullaluistelu, short track, retkiluistelu, potkukelkkailu, soutu ja veteraaniyleisurheilu. Kensu on perustettu vuonna 1946 ja on Suomen Luisteluliiton jäsenseura. Jäseniä seuralla on noin&nbsp;350.

Suosituimmat lajit Kensu:ssa ovat luistelun eri muodot. Luistelussa Kensu:n luistelijat ovat saavuttaneet useita SM-mitaleja ja jopa maailmancup-pisteitä rullaluistelussa sekä pikaluistelussa, junioreiden maailmancupissa. Kensu on tunnettu Jyväskylän seudulla järjestämistään lasten luistelukouluista. Luistelukouluissa on joka vuosi noin sata luistelun harjoittelijaa.

## Aiheesta muualla
*Kensun kotisivut
Attávyros

**Attávyros** (; myös *Attáviros*, *Atáviros*), antiikin **Atabyrion** (), on vuori Ródoksen saarella Kreikassa. Se on saaren korkein kohta ja sen korkeus on 1&nbsp;215 metriä.

Attávyros sijaitsee Ródoksen läntisissä keskiosissa Émponaksen kylän eteläpuolella. Vuori on kalkkikiveä ja sen alarinteillä kasvaa tammi- ja mäntymetsää. Vuorelta voi nähdä muita Dodekanesian saaria, Vähän-Aasian rannikkoa sekä selkeinä päivinä jopa Kreetan saaren korkeimman vuoren, Ídavuoren.

Attávyroksen antiikin aikainen nimi Atabyrion on mahdollisesti seemiläistä alkuperää, ja kytkeytyy erään teorian mukaan muun muassa Taaborin vuoren nimeen. Nimi saattaa liittyä siihen, että saari oli aiemmin foinikialaisten siirtokuntana. Vuoren huipulla sijaitsi antiikin aikana Atabyrionin Zeuksen temppeli, jonka rauniot ovat paikalla edelleen. Paikka oli kulttikäytössä jo pronssikaudella. Keskiajalla paikalle rakennettiin temppelin kivistä luostari ja myöhemmin sen paikalle pieni Pyhälle Johannekselle (*Ágios Ioánnis*) omistettu kappeli. Paikalla on raunioita kaikista näistä rakennusvaiheista. Nykyisin vuoren huipulla on myös tutka-asema.

## Lähteet

## Aiheesta muualla
Richard Lawrence

**Richard Webster "Dick" Lawrence** (22. heinäkuuta 1906 West Chazy, New York, Yhdysvallat – kesäkuu 1974 Rochester, New York, Yhdysvallat) oli yhdysvaltalainen rattikelkkailija.

Lawrence voitti Gil Colgaten kanssa 1934 Pohjois-Amerikan mestaruuden kahden miehen kelkoissa. Garmisch-Partenkirchenin olympialaisissa 1936 parivaljakko voitti olympiapronssia. Lawrence oli mukana myös neljän miehen kelkoissa, joissa joukkue sijoittui kuudenneksi. Eräässä laskussa Frank Tylerin ohjaama kelkka meni mutkaan liian kovalla vauhdilla ja jarrumies Jim Bickford putosi kelkasta jääden roikkumaan sen perään. Lawrence sai vedettyä Bickfordin takaisin kelkkaan ja joukkue selvisi maaliin saakka.

## Lähteet
* Lawrencen profiili sports-reference.comissa
Philip Larkin

**Philip Arthur Larkin** (9. elokuuta 1922 Coventry – 2. joulukuuta 1985 Kingston upon Hull) oli brittiläinen runoilija. Häntä pidetään yhtenä merkittävimmistä 1900-luvun loppupuolen brittirunoilijoista. Vuonna 2008 *[[The Times]]* nimesi hänet Britannian merkittävimmäksi sodanjälkeiseksi kirjailijaksi. 

Larkin valmistui Oxfordin yliopistosta 1943. Larkinin esikoisrunoteos *The North Ship* ilmestyi 1945 ja esikoisromaani *Jill* vuonna 1946. Toinen romaani, *A Girl in the Winter* ilmestyi 1947. Andrew Motion on luonnehtinut hänen runojaan "hyvin englantilaisiksi".

Vuodesta 1955 Larkin työskenteli Hullin yliopiston kirjastonhoitajana. Hän toimi myös *[[The Daily Telegraph]]in* jazz-kriitikkona vuosina 1961–1971.

Vuonna 1992 julkaistiin Larkinin kirjeitä, jotka pönkittivät ristiriitaisia näkemyksiä hänen elämästään, ja niistä paljastuneet vanhoilliset näkemykset nostattivat kohua. Lisa Jardine on kuvannut häntä rasistiksi ja naisvihaajaksi.

Larkin oli henkilönä hyvin vakavamielinen. Hän ei kaivannut mainetta, eivätkä kirjalliset piirit onnistuneet houkuttamaan häntä.

## Tuotanto
Larkinin esikoiskokoelma *The North Ship* ilmestyi 1945. Seuraavaksi hän julkaisi romaanit *Jill* (1946) ja *A Girl in Winter* (1947) ja jälleen runokokoelmia, muun muassa *The Less Deceived* (1955), mutta runotuotanto oli suppea. Hän oli The Movement -ryhmän jäsen. Ryhmä korosti runon puhekielenomaisuutta, proosamaisuutta sekä aiheiden arkisuutta. Hän julkaisi myös esseitä ja kirjoitti artikkeleita jazzista.

## Suomennettuja runoja
;Lähde
Larkinin runojen suomennoksia on julkaistu antologiassa: *Maailman runosydän* toim. Hannu Tarmio ja Janne Tarmio, WSOY Helsinki 1998 
* Menossa (Going), suom. Jyrki Kiiskinen
* Mihin päiviä tarvitaan? (Days), suom. Jyrki Kiiskinen
* Puhutaan vuoteessa (Talking in Bed), suom. Jyrki Kiiskinen
* Puut (The Trees), suom. Risto Ahti
* Tässä sinulle säkeet (This be the Verse), suom. Risto Ahti

Lisäksi on julkaistu runo
* Seuraava, olkaa hyvä (Next, please), suom. Pekka Sauri, antologiassa *Mies joka luki runon: suomalaisten miesten valitsemia runoja*, toim. Salme Saure, Helsinki: Otava 1995  (sis. myös alkutekstin)

## Lähteet

## Aiheesta muualla
* Philip Larkin Poetry Foundationin sivuilla 
* Philil Larkin Society
Safiiriaranen

**Safiiriaranen** (*Touit purpuratus*) on eteläamerikkalainen papukaija. Sen elinympäristö käsittää Amazonin altaan Venezuelasta ja Kolumbiasta Brasiliaan, Itä-Ecuadoriin ja Koillis-Peruun. Lajin holotyypin kuvaili Johann Friedrich Gmelin Cayennesta 1788. Sillä on kaksi alalajia: *T.p. purpuratus* ja *T.p. viridiceps.*

## Ulkonäkö

Safiiriaranen on noin 17 senttimetriä pitkä nokasta lyhyen pyrstön kärkeen ja se painaa noin 55-65 grammaa.

Suurimmaksi osaksi safriiriaranen on vihreä. Se on luultavasti saanut nimensä yläperän värin takia, englanniksi lajin nimi on Sapphire-rumped Parrotlet. Se on ainoa *Touit*-aranen jolla on sininen yläperä. Sillä on ruskehtava otsa, päälaki ja niska. Siivissään sillä on tummanruskeat "henkselit". Sukupuolen erottaa pyrstöstä: molemmilla sukupuolilla on osin purppuranvärinen pyrstö, mutta vain naaraalla on näissä sulissa vihreät kärjet.

*T.p. viridiceps* -alalajilla on vähemmän tummaa päässään, sen otsa on vihreä.

## Lähteet
Hyödyn aika

__NOTOC__
**Hyödyn aika** on Ruotsin historian vapauden aikakaudesta (1718–1772) käytetty nimitys. Ajalle oli ominaista taloudellinen menestys, ja sen aikainen ajattelu  korosti kansantalouden kehittämistä, ahkeruutta ja uuden tiedon hyödyntämistä.

Tämä taloudelliseen menestyksen pyrkinyt suuntaus oli vallalla erityisesti 1730–1760-luvulla. Se liittyi merkantilismiin, jonka mukaan ulkomailta piti hankkia mahdollisimman vähän tuotteita. Ruotsikin pyrki itse tuottamaan esimerkiksi silkkiäispuita. Hyödyn aika korosti myös maatalouden kehittämistä ja väestönkasvun lisäämistä.

## Suomen talouden kehittäminen
Suomen talouden kehittämiseen tähdännyt vuoden 1749 mietintö kiinnitti huomiota entistä tehokkaampaan maanpuolustukseen, katovuosien torjuntaan viljamakasiinien avulla, väenpuutteeseen erämaita asuttamalla sekä koululaitoksen uudistamiseen ja kansan osaamisen parantamiseen. Hyödyllisten aineiden opettamista kouluissa pyrittiin lisäämään esimerkiksi perustamalla Turun akatemiaan talousopin professorin virka. Myöhemmin tuotiin esille myös ajatus Suomen vesistöjen yhdistämisestä kanavien avulla.

Väestön lisäämiseen pyrittiin holhousta ja rajoituksia poistamalla. Maatilan jakaminen useampaan osaan sallittiin, jos halkomista pyytävä sitoutui menemään naimisiin. 1740-luvulla maatalouden tehostamisen keinoksi kehitettiin isojako, jonka avulla kukin maatila saisi yhtenäisen peltoalueen. Tällaiset rajoitusten purkamiset olivat toisaalta vastoin merkantilismin periaatteita, mistä seurasi, että merkantilismin oppi vähitellen kyseenalaistettiin ja fysiokratismi valtasi alaa. 

## Väestön lisääminen
Yhtenäisiä väestötilastoja alettiin koota 1740-luvulla. Ensimmäiset tarkat tiedot olivat hätkähdyttäviä, sillä valtakunnassa olikin vähemmän väkeä kuin oli luultu. Vuosina 1750-51 tehdyssä laskennassa Ruotsin väkiluvuksi saatiin 1,8 miljoonaa ja Suomen väkiluvuksi hieman yli 420&nbsp;000 henkeä. Lapsikuolleisuutta pidettiin yhtenä syynä väenpuutteeseen, ja sitä pyrittiin vähentämään perustamalla piirilääkärin virkoja ja sairaaloita (ensimmäinen Turkuun vuonna 1759). Väenpuutteen vuoksi myös ulkomaille muuttoa haluttiin jarruttaa. Tämä olikin helpoimmin toteutettavia keinoja.

## Vapaakauppa
1760-luvulla merkantilismi alkoi väistyä, kun vapaakaupan hyödyt ymmärrettiin. Suomen ja Ruotsin rannikoiden asukkaat olivat ikivanhoista ajoista alkaen harjoittaneet talonpoikaispurjehdusta, jolla tarkoitettiin itse tuotettujen maataloustuotteiden vientiä kaupunkeihin, ulkomaita myöten. Tämä ei ollut porvariston mieleen, koska heiltä jäi saamatta kaupan välityspalkkiot. Niinpä talonpoikaispurjehdus ulkomaille oli kiellettyä merkantilismin aikana. Vapaakaupan kannattajien etujoukkoon nousi kokkolalainen Anders Chydenius, ja täydellisiä ulkomaankauppaoikeuksia alettiin 1760-luvulla myöntää useille kaupungeille.

## Katso myös
* Pehr Kalm
* Pehr Adrian Gadd
* Anders Chydenius

## Lähteet
Orhot

**Orhot** eli **koruorhot** (*Ophrys*) ovat kämmekkäkasvien suku, johon kuuluu noin 30 lajia.

Orhojen sileälaitaiset lehdet kasvavat ruusukkeena lähellä maata, ja alle 30 cm korkean kukkavanan päässä on joitakin erikoisen muotoisia kukkia. Yksittäisen kukan huuli on selvästi kehälehtiä suurempi, usein pussimainen. Ylimmät kehälehdet ovat kellanvihreitä, keskimmäiset kapeat, kuin ruskean sametin peitossa. Kukka muistuttaa muodoltaan hyönteisnaarasta ja erittää hyönteisnaaraan feromonia houkutellen hyönteiskoiraita pölyttäjiksi.

Orhot ovat levinneet laajalti Euroopassa ja Välimeren ympäristössä. Monista muista lajeista poiketen Suomessakin tavattava kimalaisorho karttaa kuumimpia Välimeren alueita, ja se on myös pohjoisimpana kasvava orholaji.

## Orholajeja
* mehiläisorho (*Ophrys apifera*)
* argolianorho (*Ophrys argolica*)
* mettiäisorho (*Ophrys bombyliflora*)
* *[[Ophrys cornutula]]*
* *[[Ophrys doerfleri]]*
* *[[Ophrys eptapigiensis]]*
* rusko-orho (*Ophrys fleischmannii*)
* kuhnuriorho (*Ophrys fuciflora*)
* *[[Ophrys gottfriediana]]*
* *[[Ophrys halia]]*
* kimalaisorho (*Ophrys insectifera*)
* sisilianorho (*Ophrys lunulata*)
* keltaorho (*Ophrys lutea*)
* *[[Ophrys parvula]]*
* *[[Ophrys persephonae]]*
* peiliorho (*Ophrys speculum*)
* hämähäkkiorho (*Ophrys sphegodes*)
* ampiaisorho (*Ophrys tenthredinifera*)
* idänorho (*Ophrys umbilicata*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Ophrys''
* Suomen Lajitietokeskus: Koruorhot – ''Ophrys''
Siniotsa-aranen

**Siniotsa-aranen** (*Touit dilectissimus*) on eteläamerikkalainen papukaija. Sen nimi oli aiemmin **liekkisiipiaranen** (*Touit* *dilectissima*), nykyisen nimensä se sai vuonna 2006.

Sen elinympäristö ulottuu Panaman itäosista Koillis-Kolumbiaan, Länsi-Venezuelaan ja Tyynenmeren rannikolle Ecuadorin. Lajin holotyypin kuvailivat Philip Lutley Sclater ja Osbert Salvin Méridan eteläpuolelta Venezuelasta 1871. Sillä ei ole alalajeja.

## Ulkonäkö
Siniotsa-aranen on noin 17 senttimetriä pitkä nokasta lyhyen pyrstön kärkeen ja painaa noin 65 grammaa.

Se on suurimmaksi vihreä papukaijalintu. Lajilla on nimensä mukaan sininen otsa, mutta tämä ei ole huomattava piirre. Sillä on päässään lisäksi nokan ja silmän välissä sekä silmän takana punaisia kuvioita. Koirailla on lisäksi huomattavasti punaista siipitaitteessa ja alapeitinhöyhenissä, nämä ovat naaraalla vähäiset tai puuttuvat kokonaan.

Nuoret kuin naaras, mutta kasvojen punaiset kuviot ovat puutteelliset. Päälaella sinisiä höyheniä.

## Lähteet
David Fuster

**David Fuster Torrijos** (s. 3. helmikuuta 1982 Oliva, Espanja) on espanjalainen jalkapalloilija. Hän edustaa Kreikan pääsarjassaissa pelaavaa Olympiakosia ja on pelipaikaltaan hyökkäävä keskikenttäpelaaja.

## Ura
Ollessaan 22-vuotias Fuster teki sopimuksen Villarrealin kanssa. Ensimmäiset neljä vuotta seurassa hän pelasi Villarrealin reservijoukkueessa. Vuonna 2008 hän siirtyi naapuriseura Elcheen, joka sisälsi kuitenkin takaisinosto-option.

Kausi 2008–2009 meni hyvin Fusterin osalta, ollessaan joukkueensa paras maalintekijä 13 osumallaan. Kauden jälkeen Villarreal käytti optionsa ja hän palasi joukkueeseen noin 500 000 euron siirtokorvauksella. Ensimmäisen maalinsa Villarrealissa hän teki 8. marraskuuta 2009 ottelussa Sevillaa vastaan. Hän onnistui myös maalinteossa tärkeässä vierasottelussa Barcelonaa vastaan, joka päättyi lopulta numeroihin 1–1.

17. elokuuta 2010 Fuster siirtyi kreikkalaiseen Olympiakosiin 1,5 miljoonan euron siirtokorvauksella. Hän solmi joukkueen kanssa kolmivuotisen sopimuksen.

## Lähteet

## Aiheesta muualla
* David Fusterin tilastot BDFutbol-sivustolla
Punasiipiaranen

**Punasiipiaranen** (*Touit huetii*) on eteläamerikkalainen papukaija. Sen elinympäristö on laikukas käsittäen neljä osa-aluetta: Venezuelasta Trinidad ja Tobagoon ja Guyanaan; Itä-Kolumbia; Ecuadorin ja Perun itäosat ja Bolivian pohjoisosa; sekä Brasilian Amazonin alue Rio Aripuanãsta itään Rio Tocantinsiin. Sen holotyypin kuvaili Coenraad Jacob Temminck Amazonin yläjuoksulta 1830. Sillä ei ole alalajeja.

## Ulkonäkö

Punasiipiaranen on noin 16 senttimetriä pitkä nokasta pyrstön kärkeen ja painaa noin 60 grammaa.

Se on suurimmaksi osaksi vihreä papukaijalintu. Nimensä mukaan sillä on punaista siivissä: siipien alapeitinhöyhenet ovat sekä naaraalla että koiraalla kirkkaan punaiset, mutta tämä näkyy lähinnä vain siipien ollessa levitettyinä. Nokan tyvessä on tummempaa väriä ja pää on kellertävä.

Koiraan pyrstössä on punertavat sivut, naaraalla taas vihertävät.

Nuorella yksilöllä kasvot ovat vähemmän kontrastikkaat: nokan tyven tumma puuttuu.

## Lähteet
Punaotsa-aranen

**Punaotsa-aranen** (*Touit costaricensis*) on keskiamerikkalainen papukaija. Sen elinympäristö ulottuu Costa Ricasta Länsi-Panamaan. Lajin holotyypin kuvaili Charles Barney Cory Puerto Limónin läheltä Costa Ricasta 1913. 

Suomalainen lajinimiluettelo tunnusti punaotsa-arasen omana lajinaan vasta vuonna 2006. Sitä ennen sitä pidettiin siniotsa-arasen alalajina. Punaotsa-arasella itsellään ei ole alalajeja.

## Ulkonäkö
Punaotsa-aranen on noin 17 senttimetriä pitkä nokasta pyrstön kärkeen. Se painaa noin 65 grammaa.

Suurimmaksi osaksi punaotsa-aranen on vihreä. Nimensä mukaan sillä on punainen otsa. Koiraalla on lisäksi punaista silmän alla ja siiven etureunassa, nämä puuttuvat naaraalta. Nuorilla yksilöillä on vielä vähemmän punaista.

## Lähteet
Täpläsiipiaranen

**Täpläsiipiaranen** (*Touit stictopterus*) on eteläamerikkalainen papukaija. Sen elinympäristö ulottuu Etelä-Kolumbiasta Ecuadoriin ja Pohjois-Peruun. Lajin holotyypin kuvaili Philip Lutley Sclater Bogotásta Kolumbiasta 1862. Sillä ei ole alalajeja.

## Ulkonäkö
Täpläsiipiaranen on noin 17 senttimetriä pitkä nokasta pyrstön kärkeen. Se painaa noin 70-85 grammaa.

Se on suurimmaksi osaksi vihreä. Sukupuolet ovat eri näköiset: naaras on liki kokonaan vihreä. Koiraalla on tummemmat siivet, joissa on lajin nimen mukaan valkoisia täpliä.

## Lähteet
Mustalakkiaratti

**Mustalakkiaratti** (*Pionites melanocephalus*) on eteläamerikkalainen papukaija. Sen elinympäristö käsittää mantereen pohjoisosaa Amazonin pohjoispuolella, Kaakkois-Kolumbiasta Guyanaan, Surinameen, Ranskan Guyanaan ja Pohjois-Brasiliaan sekä Itä-Ecuadoriin ja Koillis-Peruun. Lajista tunnetaan kaksi alalajia. Sen holotyypin kuvaili Carl von Linné Caracasista Venezuelasta 1758.

## Ulkonäkö
Mustalakkiaratti on noin 23 senttimetriä pitkä nokasta lyhyen pyrstön kärkeen ja painaa noin 130–170 grammaa.

Se on selkäpuolelta vihreä lintu, jolla on musta lakki, oranssi niska, keltaiset posket ja kaula, valkoinen rinta ja vatsa ja keltaiset jalkojen höyhenet. Nokka on musta ja jalat tummanharmaat. 

Sukupuolet ovat samanväriset. Nuorella yksilöllä on kellertävää rinnassaan.

Alalaji *P. m. pallida* on väreiltään hieman haaleampi.

## Lemmikkinä
Mustalakki-arattia tavataan Suomessa lemmikkilintuna.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Lajin kanssa on kuitenkin otettava huomioon sen herkästi kiihtyvä luonne: vaikka sosiaalisen median videoissa esiintyvät mustalakki-aratit ovat suloisia, pomppivia ja kädellä köllöttelijöitä, ne ovat helposti kiihtyviä. Linnun elekielen lukeminen, pelon ja kiihdytyksen välttäminen ovat oleellisi lajin kanssa eläessä, jotta voidaan välttää puremat.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
Diagoras Rhodoslainen

**Diagoras Rhodoslainen** (, 400-luku eaa.) oli antiikin kreikkalainen nyrkkeilijä, joka oli tunnettu omien voittojensa lisäksi myös poikiensa ja pojanpoikiensa vuoksi. Diagoras kuului tunnettuun Eratidain perheeseen, joka oli kotoisin Ialysoksesta, Rhodoksen saarelta. Diagoras polveutui Damagetoksesta, joka oli Ialysoksen kuningas, ja äidin puolelta Aristomeneesta.

Diagoras voitti Olympian kisoissa nyrkkeilyn kahdesti, neljästi Isthmian kisoissa, kahdesti Nemean kisoissa ja kerran viimeisissä Python kisoissa. Nykyisin ródoslainen jalkapalloseura Diagoras FC, monitoimiareena Diagoras Stadium sekä Ródoksen kansainvälinen lentoasema on nimetty Diagoraan mukaan.
Honda CB550

**Honda CB550** on Hondan valmistama moottoripyörä, joka tuli tuotantoon vuonna 1974 mallinimellä CB550K0. Sitä pidetään Hondan mallin CB750 "pikkuserkkuna".

CB550-mallista valmistettiin vuoteen 1978 asti muunnelmia, joista viimeinen oli K4. Tekniset tiedot pysyivät samana koko mallisarjan ajan. Siitä tehtiin myös "F"-malli Honda CB550F.

CB550 muistuttaa ulkonäöltään isompia ja pienempiä serkkujaan. Se sai muuten hyviä arvosteluja mutta sen jarruja arvosteltiin tehottomiksi. Aloittelijan pyörä se ei ole.

## Aiheesta muualla
* Honda CB550 and SOHC4 resources
* CB550 Rebuild site
* Omistajien yhteisö
Harold & Kumar 2: Pako Guantanamosta

**Harold & Kumar 2: Pako Guantanamosta** on yhdysvaltalainen komediaelokuva vuodelta 2008. Se on jatko-osa elokuvalle *[[Harold & Kumar – täydellisen hampurilaisen metsästys]]*. Elokuvan pääosia näyttelevät John Cho ja Kal Penn.

## Juoni
Elokuvassa Harold ja Kumar matkustavat lentäen Amsterdamiin, kun matkalla heitä epäillään terroristeiksi, koska he olivat salakuljettaneet lentokoneeseen marihuanaa ja bongin. He joutuvat Guantanamo Bayn vankilaan. Harold ja Kumar pääsevät pakenemaan Guantanamo Baysta ja suuntaavat kohti kaverinsa Razan kotia. Kumarin ensirakkaus on menossa naimisiin Texasissa, ja kaverukset pyrkivät estämään häät.

## Lähteet
Leonidas Rhodoslainen

**Leonidas Rhodoslainen** (, syntynyt 188 eaa.) oli antiikin kreikkalainen juoksija. Vuoden 164 eaa. Olympian kisoissa Leonidas voitti stadionjuoksun, diauloksen eli kahden stadionin juoksun sekä hoplitodromoksen eli hopliittijuoksun. Hän toisti voittonsa myös kolmissa myöhemmissä kisoissa eli vuosina 160 eaa., 156 eaa. ja vielä vuonna 152 eaa., jolloin Leonidas oli 36-vuotias. Leonidas päätti uransa saavutettuaan 12 Olympian kisavoittoa, joka on eniten kisojen historiassa.

## Lähteet

*
Jukka Seppänen

**Jukka Seppänen** (s. 17. helmikuuta 1967, Jyväskylä) on SM-liigajoukkue JYPin hallituksen puheenjohtaja. Hän on toiminut tehtävässä vuodesta 2003 alkaen. Seppänen omistaa JYPin lisäksi muun muassa Tasan auto -autokaupan.

## Lähteet
Castro Valleyn koulupiiri

**Castro Valleyn koulupiiri** palvelee Castro Valleyn asukkaita Alamedan piirikunnassa Kaliforniassa. Piiriin kuuluu 13 koulua.

## Piiriin kuuluvat koulut
* Castro Valley Elementary
* Chabot
* Independent
* Jensen Ranch
* Marshall
* Palomares
* Proctor
* Stanton
* Vannoy
* Canyon Middle School
* Creekside Middle School
* Castro Valley High
* Castro Valley Adult School

## Lähteet
Pianistin sivunkääntäjä

**Pianistin sivunkääntäjä** () on ranskalainen elokuva, joka sai ensi-iltansa 1. joulukuuta 2006.

## Rooleissa

## Aiheesta muualla
*
Karhulan Urheilijat

**Karhulan Urheilijat** on vuonna 1933 perustettu kotkalainen urheiluseura, joka keskittyy pääasiassa urheilukouluun ja yleisurheiluun.

Seuralla on ollut aktiivista nuorisotoimintaa 1990-luvun alusta lähtien, ja seuran toiminnassa on mukana vuosittain noin 300 lasta ja nuorta eri puolilla Kotkaa. Seuraa ovat edustaneet muun muassa pikajuoksijat Janne Haapasalo ja Kari Niemi, pituushyppääjä Ari Väänänen ja kolmiloikkaaja Sohvi Seppälä.

## Lähteet

## Aiheesta muualla
* Karhulan Urheilijoiden verkkosivut
Marijampolėn lääni

**Marijampolėn lääni** () on yksi Liettuan kymmenestä läänistä. Lääni sijaitsee maan eteläisessä osassa, Suvalkijan historiallisella alueella. Läänissä on arviolta 149&nbsp;077 asukasta (vuonna 2016) ja sen pinta-ala on 4&nbsp;463 neliökilometriä. Sen keskus on Marijampolė.

## Aluejako
*Kalvarijan kunta
*Kazlų Rūdan kunta
*Marijampolėn kaupunkikunta
*Šakiain kunnallispiiri
*Vilkaviškisin kunnallispiiri

## Lähteet

## Aiheesta muualla

*Läänin internetsivut
Aléxandros Kaklamános

**Aléxandros Kaklamános** (, 20. toukokuuta 1974, Ródos, Kreikka) on kreikkalainen jalkapalloilija, joka nykyään edustaa Rodos FC:tä, joka pelaa Kreikan toiseksi korkeimmalla sarjatasolla eli Beta Ethnikissä. Kaklamános on pelannut useissa jalkapalloseuroissa, esimerkkeinä Ialissos FC, Olympiacos FC, Athinaikos F.C., Panelefsiniakos F.C., R. Charleroi SC, KAA Gent, Standard Liège, APOEL FC, Ergotelis FC, Kerkyra FC ja Enosis Neon Paralimni.

Pelipaikaltaan Kaklamános on hyökkääjä, ja hän on pelannut myös Kreikan jalkapallomaajoukkueessa.

## Aiheesta muualla

* playerhistory.com 
* Kaklamanos at aokerkyra.com
Diagoras FC

**Diagoras FC** on vuonna 1905 perustettu kreikkalainen jalkapalloseura, jonka kotipaikka on Ródos. Nimen "Diagoras" seura on saanut antiikin Kreikan aikaiselta nyrkkeilijältä, Diagoras Rhodoslaiselta. Seura hajaantui vuonna 1929 eikä pelannut vuoteen 1945 saakka. Korkeimmalla sarjatasolla Diagoras pelasi vuosina 1986–1989.

Vuonna 1987 Diagoras pelasi Kreikan cupin välierissä, häviten kuitenkin OFI:lle. Kotiottelunsa Diagoras pelaa Diagoras Stadiumilla, jonka kapasiteetti on 3&nbsp;350 henkilöä.
Egyptinpukinpensas

**Egyptinpukinpensas** (*Lycium schweinfurthii*) on pukinpensaisiin kuuluva pensas, joka kasvaa noin 2&nbsp;metriä korkeaksi. 

## Kuvaus
Egyptinpukinpensaan oksat ovat piikikkäät, lehdet ovat kapeat ja mehevät. Se kukkii miltei ympäri vuoden. Kukat ovat yksikotisia, hyönteispölytteisiä ja väriltään valkoisenvioletteja. Niistä kehittyvät marjat ovat väriltään mustia tai punaoransseja. Pensas viihtyy kuivassa ja hyvin läpäisevässä maaperässä, ja sitä tavataan Välimeren hiekkarannoilla ja metsissä.

## Lähteet

## Aiheesta muualla
*
Karhulan Katajaiset

**Karhulan Katajaiset** on kotkalainen urheiluseura. Seuralla on yli 15-vuotiaiden urheilijoiden toiminnasta vastaava yleisurheilujaosto ja alle 15-vuotiaiden urheilijoiden yleisurheilu- ja liikuntatoiminnasta vastaava nuorisourheilujaosto. Näiden lisäksi seuralla on kuntoliikuntatoiminnasta vastaava kuntoliikuntajaosto ja muun muassa kilpailujen ja seuratapahtumien järjestämisestä vastaava seuratoimintajaosto. Kuntoliikunta- ja seuratoimintajaosto vastaavat yhdessä Kymenlaakson Kympin järjestämisestä. 

Seuraa ovat edustaneet muun muassa pikajuoksijat Janne Haapasalo, Pauli Haapasalo ja Stefan Koivikko, kestävyysjuoksijat Viljo Heino ja Helge Perälä, pika-aitajuoksijat Saila Purho ja Olli Talsi sekä keskimatkojen juoksijat Oona Kettunen ja Minttu Hukka.

## Lähteet
*http://www.karhulankatajaiset.fi/
Rodos FC

**Rodos FC** on vuonna 1968 perustettu kreikkalainen jalkapalloseura, jonka kotipaikka on nimensä mukaisesti Ródos. Rodos FC pelaa Kreikan neljänneksi korkeimmalla sarjatasolla, eli Delta Ethnikissä. 

Rodos FC pelasi Kreikan Superliigassa vuosina 1978–1980 sekä 1981–1983. Tästä alkoi kuitenkin alamäki, kunnes joukkue vuonna 2003 nousi kolmanneksi korkeimmalle sarjatasolle. Nykyiselle sarjatasolle joukkue nousi kaudeksi 2009–2010.

## Kokoonpano

## Liigat

## Lähteet
Diagoras Stadium

**Diagoras Stadium** () on vuonna 1932 avattu monitoimiareena, joka sijaitsee Ródoksen kaupungissa, Kreikassa. Areenalla pelaavat paikalliset jalkapalloseurat, Diagoras FC ja Rodos FC. Alun perin areenan kapasiteetti oli 8&nbsp;500, mutta nykyisin se on 3&nbsp;700. Areena on nimetty antiikin kreikkalaisen nyrkkeilijän, Diagoras Rhodoslaisen, mukaan. 

## Lähteet

*
Saksi-Coburg-Gotha

**Saksi-Coburg-Gotha** () oli saksalainen kaksoisherttuakunta, joka koostui kahdesta saksilaisesta herttuakunnasta (Coburg ja Gotha), jotka olivat keskenään personaaliunionissa vuosina 1826–1918. Sitä hallitsi Saksi-Coburg-Gothan suku, joka kohosi 1800-luvulla myös usean muun Euroopan valtion hallitsijasuvuksi. Saksi-Coburg-Gotha kuului vuodesta 1871 osana Saksan keisarikuntaan.

Kun Saksin herttuakuntiin kuuluneen Saksi-Coburg-Altenburgin herttuakunnan hallitsijasuku sammui vuonna 1825, herttuakunta jaettiin. Saksi-Gothan alue annettiin seuraavana vuonna saman Wettinin hallitsijasuvun toiseen haaraan kuuluneelle Saksi-Gotha-Saalfeldin herttuakunnan hallitsija Ernst III:lle, joka luovutti samalla vastineeksi Saalfeldin alueen Saksi-Meiningenille. Ernst yhdisti herttuakunnat personaaliunionilla ja kruunautti itsensä uuden herttuakunnan ensimmäiseksi hallitsijaksi, Ernst I:ksi. Saksi-Coburg-Gotha sai vuonna 1852 ensimmäisen yhteisen perustuslain ja liittyi vuonna 1866 Saksan liittoon.

Ernst I:n poika Ernst II kuoli vuonna 1893 lapsettomana, jolloin kruunu periytyi hänen veljensä Albertin jälkeläisille, jotka kuuluivat Ison-Britannian kuningashuoneeseen. Herttuakunta menetti merkityksensä Saksan vallankumouksessa 1918 ja se lakkautettiin virallisesti 1920, jolloin se yhdistettiin Weimarin tasavallan osavaltiohin.

## Herttuat
*Ernst I 1826–1844
*Ernst II 1844–1893
*Alfred 1893–1900
*Charles Edward 1900–1918

## Lähteet

## Aiheesta muualla

* Herzogtum Sachsen-Coburg-Gotha
Arkadi Švetsov

**Arkadi Dmitrijevitš Švetsov** (, 25. tammikuuta 1892 Nižnije Sergi – 19. maaliskuuta 1953 Moskova) oli neuvostoliittolainen lentokonemoottoreiden suunnittelija. Hänen johtamansa kokeellinen suunnittelutoimisto perustettiin vuonna 1934 Permiin. Sen ensimmäinen tuote oli yhdysvaltalaisen Wright Cyclone -moottorin lisenssituotanto, mistä kehitettiin  Švetsov M-25 -moottori. Hänen johtamanaan suunnittelutoimistosta tuli Neuvostoliiton suurin tähtimoottoreiden kehittäjä. Aleksandr Mikulinin ja Vladimir Klimovin suunnittelutoimistot erikoistuivat rivimoottoreihin. Hänen kuoltuaan suunnittelutoimiston johtoon nousi Pavel Solovjov.
Oh, Lady Be Good!

”**Oh, Lady Be Good!**” on George Gershwinin säveltämä ja Ira Gershwinin sanoittama musiikkikappale. Sen esitti ensimmäistä kertaa Walter Catlett Broadway-musikaalissa *Lady, Be Good!*, jossa esiintyivät myös Fred ja Adele Astaire. Näytelmän nimi oli alun perin *Black-Eyed Susan*, mutta kuultuaan kappaleen ensimmäistä kertaa käsikirjoittajat Guy Bolton ja Fred Thompson päättivät nimetä musikaalin kappaleen mukaan.

Myöhemmin kappaleesta on tullut jazzstandardi, joka yhdistetään erityisesti Ella Fitzgeraldiin. Fitzgerald äänitti kappaleen useita kertoja urallaan; hänen 1947 levytyksensä tunnetaan erityisesti laulajan scat-soolosta. Saksofonisti Lester Young soitti yhden arvostetuimmista sooloistaan tässä kappaleessa Count Basien yhtyeen kanssa vuonna 1936. Soolo toi esiin Youngin improvisointityylin, joka erosi selvästi tuolloin muodissa olleesta, Coleman Hawkinsin edustamasta virtuoosityylistä.

Kappale esitettiin myös vuoden 1941 elokuvassa *Erotaan siis* (englanniksi *Lady Be Good*), joka ei nimestään huolimatta liittynyt musikaaliin millään tavalla.

## Lähteet
Pembroke College (Cambridge)

**Pembroke College** on yksi Cambridgen yliopiston 31&nbsp;collegesta. Sen perusti Mary de St Pol, Guy de Châtillonin tytär ja Pembroken jaarlin Aymer de Valencen leski. Kuningas Edvard III myönsi perustamisluvan jouluaattona 1347.

Collegen perustaminen ja kappelin rakentaminen vaativat toteutuakseen paavin bullan. Pembroke Collegen vanha kappeli oli Cambridgen ensimmäinen college-kappeli. Collegen nykyinen kappeli on ensimmäinen Christopher Wrenin suunnittelema rakennus ja se otettiin käyttöön 1665. Vanha kappeli muutettiin pian tämän jälkeen collegen kirjastoksi.

## Kuuluisia alumneja
* John Couch Adams, astronomi, Neptunus-planeetan löytäjä
* Abba Eban, israelilainen poliitikko
* William Pitt nuorempi, Yhdistyneen kuningaskunnan pääministeri 1783–1801 ja 1804–1806
* Edmund Spenser, runoilija

## Lähteet

## Aiheesta muualla
Ruotsin jääpalloliitto

**Ruotsin jääpalloliitto** (*Svenska Bandyförbundet*, *SBF*) on jääpallon lajiliitto Ruotsissa. Se perustettiin 5. huhtikuuta 1925, kun jääpalloilu irtautui Ruotsin jalkapalloliiton alaisuudesta. Ruotsin jääpalloliitto on Kansainvälisen jääpalloliiton perustajajäsen. Liittoa puheenjohtaa Ingrid Hedin-Amrén.

## Historia
Jääpalloilun toi Ruotsiin 1895 ruotsalainen urheilija ja urheiluvaikuttaja Clarence von Rosen, joka oli tutustunut lajiin matkallaan jääpallon synnyinmaassa Englannissa. Seuraavana vuonna hän oli perustamassa Ruotsin ensimmäistä jääpalloseuraa Stockholms Hockeyklubbia.

*Svenska Bollspelsförbundet* ryhtyi 1905 hallinnoimaan jääpallotoimintaa Ruotsissa. Seuraavana vuonna 1906 Svenska Bollspelsförbundet kuitenkin lakkautettiin, ja jääpallo siirtyi vasta perustetun Ruotsin jalkapalloliiton, Svenska Fotbollsförbundetin, alaisuuteen. Ensimmäinen jääpalloilun Ruotsin mestaruus ratkaistiin 1907. Loppuottelussa IFK Uppsala voitti Gefle IFK:n 4–1.

Ruotsi pelasi 23. helmikuuta 1919 ensimmäisen virallisen jääpallomaaottelunsa Suomea vastaan. Ruotsi hävisi Helsingissä pelatun ottelun 4–1.

Tukholmassa 5. huhtikuuta 1925 pidetyssä kokouksessa 49 seuran edustajaa perusti jääpalloilulle oman lajiliiton Svenska Bandyförbundetin.

## Katso myös
*Elitserien (Herr)
*Ruotsin jääpallomaajoukkue
*Ruotsin jääpallon Hall of Fame
*Ruotsin naisten jääpallomaajoukkue
*Elitserien (Dam)

## Lähteet
*
*
*

### Viitteet

## Aiheesta muualla
*Ruotsin jääpalloliitto
Kukonkannukset

**Kukonkannukset** (*Consolida*) on leinikkikasveihin kuuluva yksivuotisten ruohovartisten kasvien suku. Ne muistuttavat ulkonäöltään paljon lähisukulaisiaan ritarinkannuksia (*Delphinium*). Sukuun kuuluu noin 40 lajia, jotka kukkivat näyttävästi sinisin, vaaleanpunaisin tai valkoisin kukin.

## Lajeja
* Idänkukonkannus (*Consolida orientalis*)
* Rikkakukonkannus (*Consolida regalis*)
* Tarhakukonkannus (*Consolida ajacis*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Consolida''
* Funet: Kukonkannukset (''Consolida'')
* Den virtuella floran: ''Consolida'' 
* ITIS: ''Consolida'' 
* United States Department of Agriculture (USDA): ''Consolida'' 
* Flora of China: ''Consolida''
Terhi Viianen

**Terhi Viianen** (2. maaliskuuta 1980) on suomalainen televisiokuuluttaja. Hän toimi Yle TV2-kanavan kuuluttajana vuodesta 2008 alkaen vuoteen 2012, jolloin kanava luopui kuuluttajista. Hän on koulutukseltaan medianomi ja opiskelee Tampereen yliopistossa puheviestintää. Viianen on toiminut aiemmin uutistoimittajana radiossa.

## Lähteet
Guillermo Fernández Vara

**Guillermo Fernández Vara** (6. lokakuuta 1958 Olivenza – 5. lokakuuta 2025) oli espanjalainen sosialistisen työväenpuolueen poliitikko.

Vara oli Extremaduran itsehallintoalueen johtaja vuosina 2007–2011 ja valittiin uudelleen tehtävään vuonna 2015. Vara oli koulutukseltaan oikeuslääkäri.

Vara kuului aiemmin Espanjan kansanpuoluetta edeltävään Alianza Popular -puolueeseen.

## Lähteet

## Aiheesta muualla
Hannes Siivonen

**Juho "Hannes" Nikolai Siivonen** (17. syyskuuta 1898, Laitila – 23. heinäkuuta 1972) oli suomalainen taidemaalari, joka maalasi pääasiassa maisemia ja muotokuvia. Hän oli Pro Arte -taiteilijaryhmän jäsen.

## Elämä ja ura
Hänen vanhempansa olivat maanviljelijä Juho Stefan Siivonen ja Sanni Katri o.s. Sundell. Perhe muutti Turkuun, kun Hannes oli 11-vuotias. Lapsuutensa hän vietti silloisella Nummenpakalla, Nummenmäen esikaupunkialueella. Vanhempien avioliiton kariuduttua Hanneksesta tuli perheen pääasiallinen elättäjä.

Siivonen kävi Turun Taideyhdistyksen piirustuskoulua 1916–1919. Hänen opettajinaan toimivat muun muassa Santeri Salokivi, Ragnar Ungern ja Teodor Schalin. Hänen debyyttinsä oli Turussa 1920. Vuonna 1932 hän teki Kordelinin säätiön ja Turun Taideyhdistyksen tuella stipendimatkan Ranskaan Pariisiin ja Italiaan Firenzeen tutustuen näyttelyihin ja museoihin. Turku-aiheita Siivosella oli hyvin paljon, mutta Turun tuomiokirkkoa hän ei koskaan maalannut tilauspyynnöistä huolimatta. Siivonen oli myös pidetty muotokuvaaja. Lisätienestiä hän hankki maalaamisen ohella toimimalla myös Turun yliopiston kirjaston vahtimestarina peräti 17 vuotta 1929–46. Turun Taideyhdistyksen piirustuskoulun johtajana hän toimi 1946–1950.
 
Hän sanoutui irti Piirustuskoulun johtajuudesta Turun Taideyhdistyksen hallituksen kanssa syntyneiden kiistojen takia. Virallisesti asia koski vain sijaisen valintaa. Siivonen olisi halunnut virkavapaalle lähtevän Laila Säilän tilalle Eino Aaltosen, mutta TTY:n hallitus halusi siihen taidearvostelijana toimineen Osmo Laineen. Oppilaat lähettivät hallitukselle vetoomuksen, että Siivosen mielipide huomioitaisiin. Siivonen oli ankaruudestaan huolimatta opettajana suosittu. Oppilaita pidettiin "pikku Siivosina", joten hallitus oli Osmo Laineen kannalla siinä, että Siivonen vaikutti liian paljon oppilaiden maalaustapaan. Oppilaita erosi koulusta protestina tapahtumalle.

Hannes Siivoselle myönnettiin Valtion taiteilijaeläke 1962. Hän kuoli 74-vuotiaana 1972. Hänen ensimmäinen puolisonsa oli Martta Adina o.s. Luoto ja toinen Eine o.s. Backlund. Taiteilijan kuoleman jälkeen hänen leskensä lahjoitti miehensä laajan taiteellisen jäämistön Turun taidemuseolle.

## Muuta
Leo Tavio tuotti 1957 lyhyen dokumenttielokuvan *Hannes Siivonen – Taiteilijan arkea*.

## Lähteet
* Margareta Willner-Rönnholm, Taidekoulun arkea ja unelmia, Turun Piirustuskoulu 1830–1981, Turun maakuntamuseo – Turun Taidemuseo 1996. 
* 

### Viitteet
Chris Stewart (jääkiekkoilija)

**Chris Stewart** (s. 30. lokakuuta 1987 Toronto, Ontario, Kanada) on uransa päättänyt kanadalainen jääkiekkoilija, pelipaikaltaan oikea laitahyökkääjä. Colorado Avalanche varasi hänet ensimmäisellä kierroksella vuoden 2006 . Stewart teki NHL:ssä läpimurron kaudella 2009–2010, jolloin hän teki 64 pistettä ja 28 maalia.

Stewartin veli Anthony on myös jääkiekkoilija, ja heidän äitinsä on kotoisin Jamaikalta.

## Tilastot

## Lähteet
* 
* 
* Chris Stewart, Avalanche – Stats – NHL.com

### Viitteet